APROBACIÓN DEFINITVA DE MODIFICACIÓN DA ORDENANZA DE BIOMASA
ADMINISTRACIÓN LOCAL — Municipal — Tomiño (Ordenanzas e Regulamentos, 13/12/2018)

Durante o correspondente trámite de información pública (publicacións no BOP mércores 3 de outubro do 2018 e Diario Atlántico de 25 de setembro de 2018) a Federación Empresarial de Aserraderos y Rematantes de Maderas de Galicia (FEARMAGA) que foi obxecto do correspondente debate introducíndose na redacción da ordenanza, o texto resultante da correspondente votación. De conformidade coa potestade regulamentaria atribuída polos artigos 4.1 da Lei 7/1985, de 2 de abril, reguladora do Réxime Local e 6.1 da Lei 5/1997, do 22 de xullo, reguladora da Administración Local de Galicia, o Concello de Tomiño proponse a adaptación da ordenanza municipal da xestión da biomasa os novos criterios establecidos na Lei 2/2017, de medidas fiscais, administrativas e de ordenación e a Lei 9/2017 de medidas fiscais e administrativas que modificaron a Lei 3/2007, do 9 de abril, de prevención e defensa dos incendios forestais de Galicia e a Lei 7/2012, de 28 do xuño, de montes de Galicia. A presente ordenanza e de aplicación no marco do disposto na Lei 7/2012, de 28 de xuño, de montes de Galicia, na Lei 3/2007, de 9 de abril, de prevención e defensa contra os incendios forestais de Galicia e tamén na Lei 2/2016 de 10 de Febreiro, do solo de Galicia e o decreto 143/2016, do 22 de setembro, polo que se aproba o regulamento da Lei 2/2016, do solo de Galicia. Esta ordenanza ten natureza non fiscal, e a súa finalidade é establecer as condicións para levar adiante as xestións da biomasa e a fixación das distancias para plantacións nos terreos clasificados como urbanos, de núcleo rural ou urbanizables sitos no termo municipal de Tomiño A presente ordenanza é de obrigado cumprimento para as persoas responsables conforme ao definido no artigo 4, que teñan os seus terreos dentro do termo municipal de Tomiño. Conforme o disposto no artigo 4.2 da Lei 5/1997, de 22 de xullo, reguladora da Administración local de Galicia, a presente Ordenanza será de aplicación en todo o non previsto pola lexislación básica. A efectos de esta Ordenanza, entenderase como persoas responsables as persoas físicas ou xurídicas titulares do dereito de aproveitamento sobre os terreos urbanos, urbanizables ou de núcleo rural, así como as administracións, as entidades ou sociedades que teñan encomendada a competencia sobre a xestión, ou cedida esta en virtude dalgunha das formas previstas legalmente, das vías de comunicación e das liñas de transporte de enerxía eléctrica, sobre os tipos de solo referidos anteriormente Aos efectos desta ordenanza, defínense os seguintes termos: As persoas responsables terán a obriga de xestionar a biomasa das fincas incluídas en solo urbano, urbanizable ou de núcleo rural conforme os criterios establecidos nesta Ordenanza, así como mantelas nas debidas condicións de seguridade e salubridade, debendo proceder a súa desinfección e desratización periódica.1.-Consonte o disposto na Lei 3/2007, de prevención e defensa contra os incendios forestais de Galicia, as persoas responsables dos terreos ubicados en solo urbano, urbanizable ou de núcleo rural deberán acometer os criterios da xestión da biomasa establecidos neste artigo para cada clase de terreo, incluída de ser o caso, a retirada de especies arbóreas, antes de que remate o mes de maio de cada ano.2.-Nos terreos clasificados como solo urbano, solo de núcleo rural e solo urbanizable, as persoas responsables deberán facer a xestión da biomasa na totalidade da parcela conforme os seguintes criterios: 3.-Nos espazos previamente definidos como redes secundarias de faixas de xestión de biomasa nos plans municipais de prevención e defensa contra os incendios forestais, será obrigatorio para as persoas responsables, nos termos establecidos no artigo 21 ter da Lei 3/2007 de prevención e defensa contra os incendios forestais de Galicia, xestionar a biomasa vexetal nunha franxa de 50 metros perimetral o solo urbano, de núcleo rural e urbanizable, así como arredor das edificacións, vivendas illadas, urbanizacións, depósitos de lixo, cámpings, gasolineiras e parques e instalacións industriais situados a menos de 400 metros do monte e arredor das edificación illadas en solo rústico situadas a mais de 400 metros do monte. Con carácter xeral na mesma franxa de 50 metros mencionada non poderá haber árbores das especies sinaladas no Anexo 1 desta Ordenanza. As distancias mediranse dende o límite do solo urbano, de núcleo rural ou urbanizable, dende os paramentos exteriores das edificacións, vivendas illadas, urbanizacións, ou s límites das súas instalacións anexas, dende o límite das instalacións nos casos de depósitos de lixo, gasolineiras e parques e instalacións industriais e dende o peche perimetral no caso dos campings.4.-Tal e como establece a disposición transitoria terceira da Lei 3/2007 de prevención e defensa contra os incendios forestais de Galicia, mentres non se definan as redes secundarias de faixas de xestión da biomasa nos plans municipais de prevención e defensa contra os incendios forestais, serán directamente aplicables as obrigas derivadas do disposto no artigo 21 desta Lei, descritas no punto 3 desta ordenanza No suposto de incumprimento do establecido no numero anterior, a administración pública competente, de oficio ou por solicitude de persoa interesada, enviará a persoa responsable unha comunicación na que se lle recordará a súa obriga de xestión da biomasa vexetal e retirada de especies arbóreas prohibidas e se lle concederá para facelo un prazo máximo de quince días naturais, contado desde a recepción da comunicación, no caso ser necesaria autorización de organismos distintos do Concello para executar os traballos obrigatorios de xestión da biomasa, se suspenderá o prazo concedido no apercibimento dende que o Concello teña constancia de que o interesado presentou a solicitude de autorización ata que a corta sexa autorizada polo órgano competente. Se as persoas responsables non realizasen os traballos de xestión da biomasa nos prazos fixados polo Concello, este poderá levar a diante os mesmos, logo do previo apercibimento en forma e sen prexuízo da imposición, previo a tramitación do oportuno expediente, das sancións procedentes. Os custos derivados deses traballos serán repercutidos, se é o caso, as persoas responsables, procedendo, de ser o caso, ao cobro dos gastos que se ocasionen ao Concello a través do procedemento de apremio. Se a execución subsidiaria inclúe a retirada de especies arbóreas prohibidas a administración poderá como medida cautelar proceder o comiso das indicadas especies. O destino das especies obxecto de comiso será o seu alleamento, o cal será efectuado, nos termos regulados na Lei 3/2007, de prevención e defensa contra os incendios forestais de Galicia. No caso de que os custos acumulados da execución subsidiaria dos traballos de xestión da biomasa que a administración asumise con cargo ao seu orzamento, e que non lle poida repercutir a aquela por descoñecerse a súa identidade, superen o valor catastral da parcela poderá ser causa de expropiación forzosa por interese social. A administración que asumise eses custos con cargo ao seu orzamento terá a condición de beneficiaria da expropiación forzosa e compensará, no momento do aboamento do prezo xusto expropiatorio, as cantidades debidas pola persoa propietaria por este concepto, sempre que non teñan prescrito os correspondentes dereitos de cobramento a favor da Facenda pública.1.-De conformidade co disposto na Lei 7/2012 de Montes, quedan prohibidas as repoboacións forestais nos terreos clasificados como solo urbano, urbanizable e de núcleo rural e nos terreos urbanizables os que de acordo coa disposición transitoria primeira sa Lei 2/2016, do 10 de Febreiro, do solo de Galicia se lles aplique o disposto nesta Lei para o solo rústico.2.-No seu caso as repoboacións forestais preexistentes antes da entrada en vigor da Lei 7/2012 de Montes, deberán adecuarse para gardar respecto das edificacións, vivendas illadas, pozos e instalacións industriais, a distancia mínima de 15 metros cando se trate de especies frondosas (Anexo II desta Ordenanza) e de 50 metros no resto de especies, tal e como establece a Lei 7/2012 de montes de Galicia. No caso de existir dubidas sobre a existencia dunha edificación para a aplicación deste artigo, a administración poderá solicitar certificado de empadroamento ou recibo dalgún dos tributos municipais para a súa verificación.3.- Nos supostos de plantacións de árbores frutais, setos ou árbores ornamentais as distancias serán as fixadas na correspondente ordenanza urbanística deste Concello, e de non existir serán as fixadas pola normativa que resulte de aplicación.4.—Camiños públicos: Os propietarios de terreos lindantes con camiños públicos ou vías urbanas, deberán manter libres de maleza ou árbores o espazo de dous metros medidos horizontalmente dende a marxe da vía de acordo coa relación de especies establecidas na Disposición Adicional Terceira da Lei 3/2007 de 9 de abril de prevención de defensa contra os incendios forestais de Galicia, ademais en calquera plantación que dea orixe ao seu arborado sobrevoe ou irrompa coas raíces en camiños públicos e vías urbanas, os propietarios deberán adoptar medidas que impidan tales ocupacións, tanto do solo como do subsolo e do espazo aéreo, incluídos árbores illados.1.-As talas e os abatementos de árbores que constituían masa arbórea, espazo boscoso, arboreda ou parque en solo urbano, núcleo rural e urbanizable estarán suxeitas a obtención da previa licenza municipal por parte deste Concello.2.-Así mesmo segundo o establecido na disposición transitoria quinta da Lei 7/2012 de Montes, o aproveitamento das masas forestais existentes no momento da entrada en vigor da Lei 7/2012 en solos urbanizables estará sometido ao réxime de autorizacións da citada Lei ata o desenvolvemento urbanístico dos citados solos, momento en que precisarán da licenza municipal descrita no punto 1 deste artigo. Corresponde ao Concello de Tomiño a través da alcaldía ou concelleiro no que delegue, a inspección e sanción das infraccións, previa a instrución do correspondente expediente, das obrigas reguladas nesta Ordenanza. Cando se detecten infraccións de índole penal ou de competencia doutras Administracións darase conta inmediata das mesmas a autoridade ou organismo que corresponda. Considéranse infraccións administrativas en relación coas materias as que se refire esta Ordenanza, os actos ou omisións que contraveñan o establecido nas normas que integran o seu contido. As infraccións clasificaranse en leves, graves e moi graves. As sancións aplicables serán as seguintes: As sancións graduaranse en función dos seguintes criterios: Como Anexo I a esta Ordenanza inclúese a relación de especies non permitidas nas redes secundarias de xestión da biomasa, recollidas na disposición adicional 3ª da Lei 3/2007 de prevención e defensa contra os incendios forestais e como Anexo II a relación de especies de frondosas, recollidas no Anexo I da Lei 7/2012 de montes de Galicia. Piñeiro do pais, piñeiro silvestre, piñeiro de Monterrey, Piñeiro de Oregón, mimosa, acacia negra, eucalipto, queiruga, carqueixa, xesta, carpaza, piorno, fento, silva e toxo. Ameneiro, pradairo, bidueiro, freixo, castiñeiro, cerdeira, carballo, cerquiño, sobreira, carballo albar, aciñeira, abeleira, umeiro, loureiro, sorbeira do monte, capudre, nogueira e herbedo. A promulgación futura e entrada en vigor da normas de rango superior ao desta ordenanza que afecten as materias reguladas na mesma determinará a aplicación automática daquelas, sen prexuízo dunha posterior adaptación, no que fose necesario da Ordenanza. Quedan derrogadas todas as disposicións municipais que contraveñan o disposto na presente Ordenanza. A modificación da presente Ordenanza entrará en vigor tras a súa aprobación definitiva, unha vez publicada integramente no Boletín Oficial da provincia de Pontevedra e transcorrido o prazo a que se refire o art.65.2 da Lei 7/85 do 2 de abril, reguladora das bases de réxime local, permanecendo en vigor ata a súa modificación ou derrogación expresa. Tomiño. A alcaldesa Sandra González Álvarez